**Zmluva o dielo č.: /2021**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“) medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: | Mgr. Peter Harčarik |
| tel.: | 02/50110202 |
| e-mail: | harcarik@olo.sk |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |
| --- |
| **špecifikácia diela:** |
| Predmetom tejto zmluvy je záväzok zhotoviteľa vykonať opravu a servis služobných osobných motorových vozidiel pre objednávateľa (ďalej len „**plnenie**“). Zoznam vozidiel objednávateľa je uvedený v prílohe č. 1a tejto zmluvy a zoznam pneumatík je uvedený v prílohe č. 1b tejto zmluvy.Podrobná špecifikácia plnenia zmluvy je uvedená v prílohe č. 1 Technická špecifikácia (ďalej len „**príloha č. 1**“), ktorá je neoddeliteľnou súčasťou tejto zmluvy. |
| **dodacia lehota:** | Dvadsaťštyri (24) mesiacov odo dňa podpísania zmluvy zmluvnými stranami |
| **miesto plnenia:** | [Doplní zhotoviteľ] |
| **zmluvná cena:** | [Uvedená v prílohe č.2 Cena] | bez DPH. | **cena je:** | pevná [x]  ; maximálna podľa rozpočtu [ ]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zmluvné strany sa dohodli, že táto zmluva je zmluvou rámcovou a celková cena zahŕňa všetky náklady zhotoviteľa za plnenie predmetu zmluvy, pričom objednávateľ nie je povinný vyčerpať celý finančný limit uvedený v tejto zmluve. Zmluvné strany sa dohodli, že vzhľadom na charakter tejto zmluvy osobitné ustanovenia o vykonaní diela podľa čl. IX VOP sa použijú v primeranom rozsahu.
2. Objednávateľ sa zaväzuje, že odovzdanie vozidla zabezpečí v mieste plnenia zmluvy v prevádzkovom čase, ak sa zmluvné strany nedohodnú inak.
3. Zmluvné strany sa dohodli, že osobitné ustanovenia o objednávkach podľa čl. XI VOP sa uplatňujú v primeranom rozsahu. Zhotoviteľ je povinný po vykonaní kontroly vozidla a diagnostiky porúch vozidla zaslať oprávnenej osobe objednávateľa najneskôr jeden (1) pracovný deň od prevzatia vozidla predbežnú cenovú ponuku e-mailom na odsúhlasenie potrebných servisných prác a náhradných dielov (rozsah prác servisu a náhradných dielov). Zhotoviteľ je oprávnený pokračovať v servisných prácach až po doručení objednávateľom schválenej objednávky, t. j. jednotlivej zmluvy, ktorá bude vyhotovená na základe predbežnej cenovej ponuky.
4. V prípade, ak sa v priebehu vykonávania servisných prác zistí, že skutočná cena navýši predbežnú cenu o viac ako 10 %, zhotoviteľ je povinný s objednávateľom toto navýšenie telefonicky konzultovať a následne zaslať oprávnenej osobe objednávateľa cenovú ponuku so zapracovanou navýšenou cenou servisných prác a náhradnými dielmi. Zhotoviteľ nie je oprávnený vykonať iné plnenia, ako sú uvedené objednávateľom odsúhlasenej objednávke.
5. Zhotoviteľ sa zaväzuje, že na vozidlá objednávateľa v záručnej dobe zabezpečí záručný servis a/alebo opravy len v autorizovanom servise, aby nedošlo k strate alebo k obmedzeniu záruk na vozidlách objednávateľa alebo ich častiach.
6. Zhotoviteľ vyhlasuje, že motorové oleje, ktoré použije pri plnení zmluvy spĺňajú kvalitu predpísanú výrobcom vozidiel podľa prílohy č. 1a zmluvy.
7. Zhotoviteľ vyhlasuje, že počas platnosti a účinnosti tejto zmluvy disponuje:
8. vlastným zariadením na nastavenie geometrie kolies;
9. vlastným diagnostickým zariadením pre značky vozidiel podľa prílohy č. 1a zmluvy;
10. vlastným zariadením na nastavenie LED svetiel.
11. Zhotoviteľ sa zaväzuje realizovať plnenie odborne vyškoleným personálom, podľa platných smerníc výrobcov vozidiel, s používaním predpísaného zariadenia, vybavenia a špeciálneho náradia, pričom sa zhotoviteľ zaväzuje používať schválené diagnostické zariadenia, meracie prístroje, náradie a dodržiavať technologické postupy určené výrobcom vozidla.
12. Zhotoviteľ sa zaväzuje, že rozsah fakturovaných servisných hodín (ďalej len „**normohodín**“) na faktúre neprekročí množstvo normohodín stanovených pre danú opravu v programe AUDATEX alebo ekvivalent. Za ekvivalent sa považuje taký software, ktorého ceny používa, alebo akceptuje komerčná poisťovňa pri likvidácii poistných udalostí motorových vozidiel. Túto skutočnosť je zhotoviteľ povinný na požiadanie objednávateľa preukázať.
13. V prípade, ak je v rámci servisu potrebné dodanie a montáž náhradných dielov, zhotoviteľ sa zaväzuje použiť originálne náhradné diely alebo kvalitatívne porovnateľné certifikované náhradné diely. Zhotoviteľom dodané náhradné diely musia byť nové a nepoužité, a cena týchto náhradných dielov musí byť obvyklá na trhu s maximálnou odchýlkou + 5 % od výšky cien uvedených v programe AUDATEX. Zhotoviteľ je oprávnený dodať objednávateľovi repasované náhradné diely len po odsúhlasení (e-mailom) oprávnenou osobou objednávateľa.
14. Zmluvné strany sa dohodli, že všetky dodatočne zistené vady vozidla objednávateľa, ktoré je potrebné odstrániť a ktorých odstránenie by prekračovalo cenu objednávky, zhotoviteľ je povinný oznámiť objednávateľovi a zaslať cenovú ponuku objednávateľovi. Pre vylúčenie pochybností, zhotoviteľ môže pokračovať vo vykonaní plnenia až po obdržaní doplnenej objednávky od objednávateľa.
15. Zhotoviteľ je povinný dodať objednávateľovi aj náhradné diely, vrátane pneumatík  podľa prílohy č. 1b zmluvy, pričom hodnota náhradných dielov a/alebo pneumatík použitých pri jednotlivom vykonaní plnenia bude fakturovaná z fixnej časti zmluvnej ceny. Zhotoviteľ je oprávnený fakturovať náhradné diely a pneumatiky len na základe objednávateľom odsúhlasenej cenovej ponuky.
16. Pre vylúčenie akýchkoľvek pochybností, zmluvné strany sa dohodli, že všetky náklady spojené s plnením tejto zmluvy, ako napr. zabezpečenie náhradných dielov, sprostredkovanie technickej kontroly a emisnej kontroly, likvidácia pneumatík a použitých mazív budú zohľadnené v cene jednotlivých výkonov diela. Zhotoviteľ nie je oprávnený žiadať od objednávateľa akúkoľvek inú úhradu za prípadné dodatočné náklady, ktoré nezapočítal do cenovej ponuky.
17. Zhotoviteľ je povinný vykonať technickú a emisnú kontrolu vozidla a zabezpečiť prípravu vozidla do piatich (5) pracovných dní od prevzatia žiadosti objednávateľa. Objednávateľ povinný doviesť vozidlo na miesto plnenia tejto zmluvy minimálne štyridsaťosem (48) hodín pred dohodnutým termínom technickej a emisnej kontroly vozidla.
18. Zhotoviteľ je povinný vykonať servis pre objednávateľa prednostne, s garanciou prevzatia vozidla do servisu do dvadsaťštyri (24) hodín od obdržania objednávky, pričom výnimkou je objednávka vyhotovená na technickú a emisnú kontrolu.
19. Zhotoviteľ je povinný vykonať servisné prehliadky pre objednávateľa podľa servisného plánu určeného výrobcom vozidla a tieto servisné prehliadky realizovať do ôsmich (8) hodín.
20. Zhotoviteľ je povinný vykonať malé opravy, t. j. opravy pri ktorých je jednoznačne identifikovaná porucha bez nutnosti demontáže ďalších zariadený, bezodkladne, maximálne do dvoch (2) pracovných dní na mieste plnenia.
21. Zhotoviteľ je povinný vykonať stredné opravy, t. j. opravy pri ktorých je nutné demontovať ďalšie zariadenia, resp. celky, montážne práce karosérií, maximálne do siedmich (7) pracovných dní.
22. Zhotoviteľ je povinný vykonať veľké opravy, t. j. montáž a demontáž celkov a podskupín vozidla maximálne do štrnástich (14) pracovných dní, pričom v prípade mimoriadne veľkých opráv sa zmluvné strany dohodnú na lehote obojstranne.
23. V prípade, ak dôjde k poškodeniu vozidla pri poistnej udalosti, zhotoviteľ začne s vykonávaním opravy až po vykonaní obhliadky poisťovňou a po doručení písomného vyjadrenia objednávateľa, v ktorom objednávateľ vykonanie opravy potvrdí a povolí. V prípade opráv, ktoré sú poistnými (škodovými) udalosťami, ktoré budú hradené z KASKO poistenia, ceny za normohodiny a náhradné diely budú určené príslušnou komerčnou poisťovňou, v ktorej má objednávateľ vozidlá poistené. Lehota na vykonanie opravy, ktorá bude hradená z poistenia, začína plynúť v deň nasledujúci po dni, v ktorom poisťovňa vykonala obhliadku. Lehota sa predlžuje v prípade dodatočnej obhliadky poisťovne a začína plynúť v deň nasledujúci po dni, v ktorom poisťovňa vykonala dodatočnú obhliadku.
24. Objednávateľ je oprávnený meniť prílohu č. 1a zmluvy a prílohu č. 1b zmluvy, t. j. zvýšiť alebo znížiť počet vozidiel a/alebo meniť továrenskú značku, typ vozidiel uvedených v prílohe č. 1a zmluvy a typ pneumatík uvedených v prílohe č. 1b zmluvy.
25. V prípade, ak servisné práce vykonávané zhotoviteľom sú v trvaní viac ako štrnásť (14) dní, zhotoviteľ je povinný poskytnúť bezodplatne objednávateľovi náhradné motorové vozidlo v obdobných parametroch ako je objednávateľom odovzdané vozidlo.
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [x]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

2.1 Táto zmluva sa uzatvára na dobu dvadsaťštyri (24) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR (slovom: [●] eur) bez DPH podľa toho, ktorá skutočnosť nastane skôr

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
	5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.

**IV. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje že:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. mu boli poskytnuté Informácie o ochrane osobných údajov;
		3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia |
| 1a. | Zoznam vozidiel |
| 1b. | Zoznam pneumatík |
| 2. | Cena |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. **v skratke OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |